stanford-oval/wikipedia huggingface dataset:
Sarah Richardson

Sarah Richardson on kanadalainen sisustusarkkitehti ja tv-persoona, joka tunnetaan parhaiten HGTV:n ohjelmistaan Room Service, Design Inc., Sarah'n talo ja Sarah's cottage. Richardson aloitti uransa vuonna 1994 assistenttina ja lavastajana, mutta eteni urallaan nopeasti ja sai pian ensimmäisen tv-ohjelmansa. Richardson asuu Torontossa aviomiehensä ja kahden tyttärensä kanssa.[lähde? ]
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Sarah Robson

Sarah Cathryn Ann Robson (o.s. McFadden, s. 23. toukokuuta 1987) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 86 maaottelua ja tehnyt niissä kuusi maalia. Hän pelasi ensimmäisen maaottelunsa maaliskuussa 2005. Hän on pelannut myös useissa Pohjois-Irlannin nuorisomaajoukkueissa.
Robson on pelannut Pohjois-Irlannin lisäksi Yhdysvalloissa, Islannissa ja Englannissa, jossa hän on edustanut Sunderlandia sekä vuodesta 2016 alkaen Durhamia.
Sapattivuosi

| Sapattivuosi |
| --- | --- |

Tiedot
Toiminnassa:  2000–
Tyylilaji:  hard rock  heavy metal
Kotipaikka:  Suomi
Laulukieli:  suomi
Jäsenet:  Janne Halmkrona, kitara   Marco Hietala, laulu   Antero Aunesluoma, basso   Simo Vehmas, rummut  
Entiset jäsenet:  Hannu Paloniemi, laulu (2000–2009) 
Levy-yhtiö:  EMI  
Aiheesta muualla
Kotisivut
Infobox OKNimi-testi OK: 
Sapattivuosi on suomalainen tribuuttiyhtye, joka esittää Black Sabbathin musiikkia suomeksi. Yhtyeen kolmas albumi, Ronnie James Dion aikaista Black Sabbathia sisältävä Ihmisen merkki julkaistiin 1. huhtikuuta 2009. Edellinen laulaja Hannu Paloniemi korvattiin uudella laulajalla, jonka henkilöllisyys julkistettiin albumin ensimmäisen singlen "Pelon lait" ensisoiton yhteydessä 4. maaliskuuta 2009. Uudeksi laulajaksi paljastui Nightwishista ja Tarotista tuttu Marco Hietala.
Jäsenet

Marco Hietala – laulu
Janne Halmkrona – kitara
Antero Aunesluoma – basso
Simo Vehmas – rummut
Halmkrona vaikuttaa myös CMX:ssä. Aunesluoman yhtyeitä ovat Blake ja Kivireki, aikaisemmin myös Pohjannaula. Hietalan yhtyeitä ovat Tarot, Nightwish ja Northern Kings, aikaisemmin myös Sinergy.
Diskografia > Albumit

Sapattivuosi (2003)
Vol. 2 (2005)
Ihmisen merkki (1. huhtikuuta 2009)
Diskografia > Albumit > Kokoelmat

Klassikot (2013)
Diskografia > Singlet

Hautuumaan lapset (2003)
Kännin piikkiin (2005)
Pelon lait (2009)
Laki 666 (2009)
Aiheesta muualla

Viralliset kotisivut (Arkistoitu – Internet Archive)
Tytär-Karjala

Tytär-Karjala on Novgorodin Karjalan ja Tverin Karjalan yhdessä muodostama alue Venäjällä. Nimitystä "Tytär-Karjala" käytti ensimmäisiä kertoja kansanrunouden tutkija Matti Kuusi. Tytär-Karjalan alueella elää karjalaisia, ja he ovat asuttaneet Tytär-Karjalaa useita vuosisatoja. Karjalaisia muutti alueelle 1600-luvulla Venäjän ja Ruotsi-Suomen välisten sotien aikana taloudellisista ja uskonnollisista syistä. Tytär-Karjalassa asui vielä vuonna 1939 noin 150 000 karjalaista. Vuonna 1989 arvioitiin, että karjalaisten määrä oli supistunut noin 30 000 henkeen.
Trilenium

| Trilenium Sash! |
| --- | --- | --- |

Studioalbumin tiedot
 Äänitetty : 1999–2000
 Julkaistu: 22. toukokuuta 2000
 Formaatti: CD
 Tyylilaji: progressiivinen house, eurodance
 Kesto: 60.06
 Levy-yhtiö: X-IT Records 0108592XIT
Sashin muut julkaisut
| Life Goes On 1998 | Trilenium 2000 | Encore Une Fois – The Greatest Hits 2000 |
Singlet albumilta Trilenium
 ”Adelante” Julkaistu: 6. joulukuuta 1999  ”Just Around The Hill” Julkaistu: 4. helmikuuta 2000  ”With My Own Eyes” Julkaistu: 4. syyskuuta 2000  ”Together Again” Julkaistu: marraskuu 2000
Trilenium on saksalaisen DJ Sash!:n kolmas studioalbumi. Albumi ei vastannut kaikkialla ihmisten odotuksia, sillä esimerkiksi Britanniassa se sijoittui vain albumilistan 13. sijalle.
"Trilenium" julkaistiin toukokuussa 2000, puoli vuotta myöhemmin menestyskappale "Adelanten" julkaisusta. Albumin julkaisun aikoihin albumilta oli myös juuri julkaistu kappale "Just Around the Hill". Albumin nimi viittaa lukuisiin vuoden 2000 tienoilla tapahtuneisiin huolenaiheisiin, kuten Y2K-ongelmaan.
Albumi sisältää lukuisia vierailevia artisteja, jotka ovat tehneet Sash!:n kanssa myös ennen yhteistyötä. Tina Cousins oli laulanut "Mysterious Timesissa", Adrian Rodriguez Ecuadorissa, sekä Sabine Ohmes Encore Une Foisissa. Suuri osa Trileniumin kappaleista oli tanssittavia pop-kappaleita, jotka ovat verrattavissa edelliseltä albumilta tuttuihin kappaleisiin "Colour the World" ja "Mysterious Times".
Kappaleet

Rock the Block – 3.44  (ft. Michael "Ameer" Williams & Deborah Cameron)
Adelante – 6.47  (ft. Adrian Rodriguez & Peter Faulhammer)
With My Own Eyes – 4.03  (ft. Inka Auhagen)
Show Me the Right Way – 3.54  (ft. Ricardo De Tornato)
Le Soleil Noir – 3.51  (ft. Sabine Ohmes)
Just Around the Hill – 3.31  (ft. Tina Cousins)
Tell Me Now – 3.35  (ft. Ca$h)
Trilenium – 5.22
Halleluja – 3.58  (ft. Deborah Cameron & Ca$h)
Together Again – 3.43  (ft. Blå Øjne)
Destination Unknown – 3.58
Multiply Teaser – 5.39
My Kind of Blues – 3.23
Chill Out No. 1 – 4.24
Listasijoitukset

| Listat (1998) | Paras sijoitus |
| --- | --- |
Australia (ARIA): 18
Saksa (Media Control Charts): 43
Suomi (Suomen virallinen lista): 9
Ranska (SNEP): 73
Uusi-Seelanti (RIANZ): 24
Norja (VG-lista): 18
Ruotsi (Sverigetopplistan): 14
Sveitsi (Swiss Music Charts): 43
Iso-Britannia (Britannian singlelista): 13
Käännös suomeksi
Tommy Bolin

| Tommy Bolin |
| --- | --- |
 Bolin Japanissa vuonna 1975
Henkilötiedot
Syntynyt: 1. elokuuta 1951 Sioux City, Iowa
Kuollut: 4. joulukuuta 1976 (25 vuotta) Miami, Florida
Muusikko
Aktiivisena:  1966–1976
Tyylilajit:  hard rock, blues rock
Soittimet:  kitara, basso, rummut, piano, koskentinsoittimet
Yhtyeet:  Zephyr, Billy Cobham, James Gang, Deep Purple, Moxy, Alphonse Mouzon
Levy-yhtiöt:  Columbia
  [ Muokkaa Wikidatassa ] [ ohje ]  
Thomas Richard ”Tommy” Bolin (1. elokuuta 1951 Sioux City – 4. joulukuuta 1976 Miami) oli yhdysvaltalainen rock- ja fuusiojazzmuusikko. Bolin oli yksi lukuisista Jimi Hendrixin manttelinperijänä pidetyistä kitaravirtuooseista. Näitä kahta kitaristia yhdistävät myös varhainen kuolema ja lukuisat spekulaatiot siitä, mitä kaikkea he olisivat vielä voineet saavuttaa.
Bolin soitti 1960-luvun lopulta lähtien keskitasoista suosiota saavuttaneissa yhtyeissä Zephyr ja The James Gang. Lisäksi hän soitti kitaraa  muutamilla tunnetuilla 1970-luvun alun fuusiojazzlevyillä, kuten Billy Cobhamin Spectrumilla ja Alphonse Mouzonin Mind Transplantilla. Maineensa huipulle Bolin nousi vuosina 1975–1976 ollessaan vajaan vuoden ajan hard rock -yhtye Deep Purplen kitaristi. Bolin soitti Deep Purplen albumilla Come Taste the Band ja sitä seuranneella kiertueella, minkä jälkeen yhtye hajosi. Bolin myös levytti myönteisiä arvosteluita saaneet soololevyt Teaser (1975) ja Private Eyes (1976).
Bolin kuoli heroiinin yliannostukseen 25 vuoden ikäisenä.
Diskografia

Teaser (1975)
Private Eyes (1976)
Whips and Roses I (2006)
Whips and Roses II (2006)
Aiheesta muualla

Wikimedia Commonsissa on kuvia tai muita tiedostoja aiheesta .
The Official Tommy Bolin Archives
Transfluent

| Transfluent |
| --- | --- |
Yritysmuoto:  osakeyhtiö
Perustettu:  2012
Perustaja:  Jani Penttinen Tomi Heiskanen
Toimitusjohtaja:  Kristaps Kvelde
Puheenjohtaja:  -
Avainhenkilöt:  -
Kotipaikka:  Helsinki
Tuotteet:  käännöspalvelut: tekoäly-, kone-, sekä ihmiskäännös
Liikevaihto:  647 000
Liikevoitto:  -527 000
Nettotulos:  -1 169 000
Tilikauden tulos:  -1 517 000
Henkilöstö:  8
Emoyhtiö:  Nordtext SIA
Tytäryhtiöt:  Nordtext Oy
Kotisivu:  https://www.transfluent.com/
Infobox OKNimi-testi OK: 
Transfluent on suomalainen teknologiayritys, joka kehittää lähes reaaliaikaiseen kielenkääntämiseen erikoistunutta palvelualustaa. Yritys on perustettu vuonna 2012 ja sen kotipaikka on Helsinki. Se on myös yksi 2010-luvun tun­ne­tuim­pia suo­ma­lai­sia kas­vu­yri­tyk­siä.
Idea Transfluentiin syntyi, kun toimitusjohtaja Jani Penttinen asui Kiinassa. Hän ei osannut kiinaa, eivätkä paikalliset englantia, joten hän joutui elämään käännöspalveluiden avulla ja alkoi kaivata helpompaa kääntämistä. Kun Transfluentin käyttäjä tarvitsee esimerkiksi kiinankielisen käännöksen, hän saa sen Kiinassa olevalta kääntäjältä. Käyttäjän ladattua tai kirjoitettua haluamansa tekstin palveluun nopeimmin pyyntöön vastannut kääntäjä kääntää tekstin halutulle kielelle. Koska pyyntöjä voi tulla mihin vuorokauden aikaan tahansa, kääntäjät ovat motivoituneita valvomaan öisinkin, minkä ansioista isoimmista kielistä tehdään käännöksiä ympäri vuorokauden.
Vuonna 2012 Transfluent julkisti palvelun, jolla yritykset saivat kääntää Facebook-sivunsa sisällön yli 60 kielelle.
Suomessa palvelun myynti takkusi, joten Transfluent lähti hakemaan kasvua Kaliforniasta vuonna 2013. Muutto kannatti, sillä vuoden 2013 aikana Transfluentin myynti kasvoi peräti 900 prosenttia. Vuonna 2014 sillä oli yhtiön tiedotteen mukaan 50 000 kielenkääntäjän verkosto. Nämä hallitsivat yli 80 kielen kääntämisen ja toimivat lähes reaaliajassa ja kellon ympäri. Vuonna 2014 yritys keräsi miljoonan euron rahoituksen Tero Ojanperä omistamalta Vision+ -rahastolta sekä joukolta kansainvälisiä enkelisijoittajia. Palvelussa oli jo 100 000 kääntäjää.
Aiheesta muualla

Transfluentin kotisivu
Sarah Records

| Sarah Records |
| --- | --- |
Perustettu:  1987
Perustajat:  Clare Wadd ja Matt Haynes
Tilanne:  ei toiminnassa
Tyylilajit:  indie pop, twee pop, C86
Kotimaa:  Iso-Britannia
Sijainti:  Bristol
Kotisivu
Infobox OKNimi-testi OK: 
Sarah Records oli Clare Waddin ja Matt Haynesin vuonna 1987 perustama brittiläinen levy-yhtiö, jonka kotipaikka oli Bristol. Lähinnä indie popia singlelevyillä julkaissut Sarah Records toimi vuoteen 1995 asti, jolloin yhtiö ajoi toimintansa alas julkaistuaan sata singleä. NME-lehti listasi Sarah Recordsin kaikkien aikojen toiseksi merkittävimmäksi indie-levy-yhtiöksi.
Sarah Recordsin toimintaan liittyi läheisesti itse tekemisen kulttuuri, johon kuuluivat esimerkiksi levyjen mukana toimitetut fanzinet ja flexilevyt. Yhtyeen julkaisemien levyjen painokset olivat usein pieniä ja ne maksoivat vähän.
Aiheesta muualla

Sarah Recordsin viralliset kotisivut
Thornography

| Thornography Cradle of Filth |
| --- | --- | --- |

Studioalbumin tiedot
 Äänitetty : 2006
 Julkaistu: 18. lokakuuta 2006
 Tuottaja(t): Rob Caggiano
 Tyylilaji: dark metal, neoklassinen metalli
 Kesto: 65.05
 Levy-yhtiö: Roadrunner
Listasijoitukset
  Suomen virallinen lista: 16.
Cradle of Filthin muut julkaisut
| Nymphetamine 2004 | Thornography 2006 | Godspeed on the Devil’s Thunder 2008 |
Singlet albumilta Thornography
 ”Tempation” Julkaistu: 2006  ”Dirge Inferno” Julkaistu: 2006  ”Tonight in Flames” Julkaistu: 2007  ”The Foetus of a New Day Kicking” Julkaistu: 2007
Thornography on dark metal -albumi, jonka Cradle of Filth julkaisi Suomessa 18. lokakuuta 2006. Se on yhtyeen seitsemäs levy, joka sisältää kokonaan uutta materiaalia. Levymerkkinä toimii Roadrunner Records. Albumin on tuottanut Rob Caggiano. Levystä julkaistiin myös erikoispainos, Harder, Darker, Faster: Thornography Deluxe, joka sisältää bonuskappaleita ja musiikkivideoita.
Kappaleella The Byronic Man esiintyy vierailevana artistina HIM-yhtyeen laulaja Ville Valo.
Albumi nousi Suomen virallisen listan sijalle 16.
Kappaleet

Under Pregnant Skies She Comes Alive Like Miss Leviathan – 1.40
Dirge Inferno – 4.53
Tonight in Flames – 5.56
Libertina Grimm – 5.51
The Byronic Man – 5.03
I Am the Thorn – 7.06
Cemetery and Sundown – 5.37
Lovesick for Mina – 7.00
The Foetus of a New Day Kicking – 3.43
Rise of the Pentagram – 7.02 (instrumentaali)
Under Huntress Moon – 6.58
Temptation – 3.47 (Heaven 17 -cover)
Kappaleet > Deluxe Edition

Murder in the Thirst
The Snake-Eyed and the Venomous
Halloween II – Season of the Bitch
Courting Baphomet
Stay
Devil to the Metal
Kokoonpano

Dani Filth – laulu
Adrian Erlandsson – rummut
Paul Allender – kitara
Charles Hedger – kitara
James Mcilroy – kitara
Dave Pybus – bassokitara
Rosie Smith – kosketinsoitin
Kokoonpano > Vierailevat muusikot

Sarah Jezebel Deva – laulu
Ville Valo – laulu (kappale 5)
Dirty Harry – laulu (kappale 12)
Arvostelut

Allmusic:
Desibeli.net:
Imperiumi.net:
PopMatters:
Sea of Tranquility:
Soundi:
Aiheesta muualla

Thornography Discogsissa. (englanniksi)
Albumi Thornography Encyclopaedia Metallum -sivustolla (englanniksi)
The Gauntletin haastattelu (Arkistoitu – Internet Archive)
Sarah Puntigam

Sarah Puntigam (s. 13. lokakuuta 1992) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 120 maaottelua, joissa hän on tehnyt 18 maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi maaliskuussa 2009 Walesia vastaan.
Seuratasolla Puntigam on edustanut Saksassa Bayern Müncheniä vuosina 2009–2013 ja SC Freiburgia vuosina 2014–2018, Sveitsissä SC Kriensiä kauden 2013–2014 sekä Ranskassa Montpellieria kausina 2018–2022. Kausiksi 2022–2024 hän siirtyi saksalaisseura Kölniin.
Aiheesta muualla

Kuvia tai muita tiedostoja aiheesta Sarah Puntigam Wikimedia Commonsissa
Itävallan joukkue – Jalkapallon naisten EM-kilpailut 2017
1 Zinsberger |
2 Georgieva |
3 Naschenweng |
4 Pinther |
5 Maierhofer |
6 Schiechtl |
7 Wenninger |
8 Prohaska |
9 Zadrazil |
10 Burger |
11 Schnaderbeck |
12 Enzinger |
13 Kirchberger |
14 Dunst |
15 Billa |
16 Eder |
17 Puntigam |
18 Feiersinger |
19 Aschauer |
20 Makas |
21 Pfeiler |
22 Klein |
23 Grössinger |
Valmentaja Thalhammer
Itävallan joukkue – Jalkapallon naisten EM-kilpailut 2022
1 Zinsberger |
2 Georgieva |
3 Naschenweng |
4 Degen |
5 Schasching |
6 Schiechtl |
7 Wenninger |
8 Dunst |
9 Zadrazil |
10 Feiersinger |
11 Schnaderbeck |
12 Wienroither |
13 Kirchberger |
14 Höbinger |
15 Billa |
16 Eder |
17 Puntigam |
18 Hickelsberger-Füller |
19 Hanshaw |
20 Makas |
21 Kresche |
22 Enzinger |
23 Pal |
Valmentaja Fuhrmann
Toshiya

Toshiya (2006)
Toshiya (jap. 原 敏政, Hara Toshimasa) (31. maaliskuuta 1977 Sapporo, Japani) on J-rock-yhtye Dir en greyn basisti.
Toshiya on säveltänyt muutaman yhtyeen kappaleista: egnirys cimredopyh +) an injection, Erode, Bottom of the death valley, sekä Dien ja Kyōn kanssa RED...[em] ja THE IIID EMPIRE, Shinyan kanssa raison detre.
Ennen Dir en greytä Toshiya soitti "D+L" ja "GOSICK" -yhtyeissä.
Rutakonlampi (Pieksämäki)

| Rutakonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°14′21″N, 26°49′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  Rutakonjoki Loukeeseen 
Järvinumero:  14.934.1.014
Mittaustietoja
Pinnankorkeus:  135,7 m  
Pituus:  450 m  
Leveys:  270 m  
Rantaviiva:  1,449 km  
Pinta-ala:  5,277 ha  
Saaria:  ei saaria 
 fiRutakonlampi 
Rutakonlampi  on Etelä-Savossa Pieksämäellä  Mäkilammen lähellä sijaitseva lampi.
Maantietoa

Lampi on 450 metriä pitkä, 270 metriä leveä, ja sen pinta-ala on 5,3 hehtaaria. Lammella ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Nykälänjoen–Naarajoen alueeseen (14.934) se kuuluu. Lammen vedenpinnan korkeus on 135,7 metriä mpy.
Sarah Ramos

Sarah Emily Ramos (s. 21. toukokuuta 1991) on yhdysvaltalainen näyttelijä. Hänellä oli vuosina 2002–2005 Patty Pryorin rooli televisiosarjassa American Dreams.
Syksyllä 2006 Ramos pääsi Hannah Raderin rooliin televisiosarjassa Runaway.
Ramos sai kolme Young Artist Award -ehdokkuutta American Dreamsista.
Aiheesta muualla

Sarah Ramos Internet Movie Databasessa. (englanniksi)
Sam Behrens

| Sam Behrens> Henkilötiedot |
| --- | --- |
Syntynyt: 24. heinäkuuta 1950 Brooklyn, New York
Kansalaisuus:   Yhdysvallat
Ammatti:  näyttelijä
Puoliso:  Shari Belafonte (v. 1989)
Sam Behrens (s. 24. heinäkuuta 1950 New York City, New York, Yhdysvallat) on yhdysvaltalainen näyttelijä, joka tunnetaan varsinkin Gregory Richardsin roolista Sunset Beach -sarjassa. Lisäksi hän on esiintynyt esimerkiksi elokuvassa Elossa (1993).
Behrens meni joulukuussa 1989 naimisiin näyttelijäkollegansa Shari Belafonten, Harry Belafonten tyttären kanssa. Aiemmin hän oli ollut naimisissa Dale Kristienin kanssa.
Ura

Behrens aloitti uransa saippuaoopperoissa ABC:n Ryan's Hope -sarjassa, jossa hän näytteli tohtori Dr. Adam Cohenia 1979–1980. 1980-luvulla hän muutti New Yorkista Los Angelesiin, kun hänet valittiin esittämään Jake Meyeria General Hospital -sarjaan 1983–1987.
Aiheesta muualla

Sam Behrens Internet Movie Databasessa. (englanniksi)
Sakaali (vuoden 1997 elokuva)

| Sakaali> The Jackal |
| --- | --- |
 Elokuvan virallinen juliste.
Ohjaaja:  Michael Caton-Jones
Käsikirjoittaja:   Kenneth Ross (romaaninsa pohjalta)  Chuck Pfarrer 
Tuottaja:   Michael Caton-Jones  Terence A. Clegg  Sean Daniel  Mark Gordon  James Jacks  Kevin Jarre  Gary Levinsohn  Hal Lieberman  Sean T. Stratton 
Säveltäjä:  Carter Burwel
Kuvaaja:  Karl Walter Lindenlaub
Leikkaaja:  Jim Clark
Tuotantosuunnittelija:  Michael White
Pääosat:   Richard Gere  Bruce Willis  Sidney Poitier  Diane Venora 
Valmistustiedot
Valmistusmaa:   Yhdysvallat
Tuotantoyhtiö:  Universal Pictures
Levittäjä:  UIP-Dunafilm Netflix
Ensi-ilta:   14. marraskuuta 1997  23. tammikuuta 1998
Kesto:  124 min
Alkuperäiskieli:  englanti
Budjetti:  60 000 000 $
Tuotto:  159 330 280 $
Aiheesta muualla
IMDb 
Elonet
AllMovie
Infobox OKNimi-testi OK: 
Sakaali on yhdysvaltalainen, vuonna 1997 ensi-iltansa saanut toiminta- ja jännityselokuva. Elokuvaa on sanottu usein virheellisesti vuoden 1973 samannimisen elokuvan uudelleenfilmatisoinniksi, mutta todellisuudessa yhteistä niissä on vain tarina nimettömästä salamurhaajasta ja tietyt juonen elementit.
Juoni

Venäläinen mafiapomo palkkaa salamurhaajan, koodinimellä Sakaali (Bruce Willis), tappamaan FBI:n johtajan. Pian yhdysvaltalaiset saavat tästä vihiä ja aloittavat johtajan suojelun ja sakaalin etsimisen. FBI:n apulaisjohtaja Carter Preston (Sidney Poitier) haluaa ajojahtiin mukaan vielä jonkun sellaisen, joka tuntee murhaajan metodit. Tällaiseksi henkilöksi osoittautuu vankilassa viruva Declan Mulqeen (Richard Gere), entinen IRA:n palkollinen, joka suostuu sillä ehdolla, että hän saa tehtävän päätyttyä suorittaa vankeutensa jossain paremmassa paikassa.
Näyttelijät

| 0 | 1 | 2 |
| --- | --- | --- |
|  Bruce Willis  | … |  Sakaali   |
|  Richard Gere  | … |  Declan Mulqueen   |
|  Sidney Poitier  | … |  Preston   |
|  Diane Venora  | … |  Valentina Koslova   |
|  Mathilda May  | … |  Isabella   |
|  J. K. Simmons  | … |  Witherspoon   |
|  Richard Lineback  | … |  McMurphy   |
|  John Cunningham  | … |  Donald Brown   |
|  Jack Black  | … |  Lamont   |
|  Tess Harper  | … |  Ensimmäinen nainen   |
|  Leslie Phillips  | … |  Woolburton   |
|  Stephen Spinella  | … |  Douglas   |
|  David Hayman  | … |  Terek Murad   |
Tuotanto

Elokuvaa kuvattiin myös Suomessa: elokuvan alussa olevan venäläisen yökerhon ulkokuvat on kuvattu Helsingin Kapteeninkadulla. Lisäksi Helsinki-Vantaan lentoasemalla ja Porvoossa kuvatut kohtaukset esittävät juonen kannalta tärkeää osaa. Elokuvassa näytteli myös muun muassa suomalainen näyttelijä Jarmo Mäkinen Ghazzi Muradin henkivartijan roolissa.
Aiheesta muualla

Sakaali Internet Movie Databasessa (englanniksi)
Sakaali Elonet.
Sakaali AllMoviessa. (englanniksi)
Rosenqvist, Janne: Salamurhaajamuusia Hollywoodin tapaan. Film-o-holic.com 23.1.1998.
Tom Cavanagh (jääkiekkoilija)

| Tom Cavanagh |
| --- | --- |

Henkilötiedot
Syntynyt: 24. maaliskuuta 1982 Warwick, RI, Yhdysvallat
Kuollut: 6. tammikuuta 2011 (28 vuotta) Providence, RI, Yhdysvallat
Kansalaisuus:   Yhdysvallat
Jääkiekkoilija
Lempinimi:  Cavs
Pelipaikka:  keskushyökkääjä
Maila:  vasen
Pituus:  178 cm
Paino:  82 kg
Pelaajaura
Pääsarjaura:  2008–2009
Seurat:  Cleveland Barons (AHL) Worcester Sharks (AHL) San Jose Sharks (NHL) Manchester Monarchs (AHL) Springfield Falcons (AHL)
NHL-varaus:  182. varaus, 2001 San Jose Sharks
Thomas Garrett Cavanagh (24. maaliskuuta 1982 Warwick, Rhode Island, Yhdysvallat – 6. tammikuuta 2011 Providence, Rhode Island) oli yhdysvaltalainen jääkiekkoilija. Hän oli pelipaikaltaan keskushyökkääjä. Hän pelasi urallaan yhteensä 18 NHL-ottelua San Jose Sharksissa kausina 2007–2008 ja 2008–2009. Suurimman osan ammattilaisurastaan Cavanagh pelasi kuitenkin AHL:ssä, jossa hän teki yhteensä 286 runkosarjaottelussa tehopisteet 59+109=168. Cavanagh on vuonna 2006 perustetun AHL-joukkue Worcester Sharksin kaikkien aikojen eniten pisteitä tehnyt pelaaja tehtyään 202 runkosarjaottelussa tehopisteet 46+92=138.
Ura

Cavanagh pelasi vuodet 1997–2000 Rhode Islandin lukiosarjoja Toll Gate Titansin joukkueessa. Kauden 2000–2001 hän pelasi vastaavaa sarjaa newhampshirelaisessa Phillips Exeter Academyssa. San Jose Sharks varasi Cavanaghin kuudennella kierroksella, 182. pelaajana NHL:n varaustilaisuudessa vuonna 2001. Vuodet 2001–2005 hän kävi Harvardin yliopistoa. Cavanagh oli kausina 2003–2004 ja 2004–2005 Harvardin jääkiekkojoukkueen paras pistemies ja hänet valittiin jälkimmäisenä kautena ECAC:n toiseen tähdistökentälliseen. Samana vuonna hänet palkittiin myös ECAC:n kauden parhaana puolustavana hyökkääjänä. Cavanagh voitti ECAC:n mestaruuden vuosina 2002 ja 2004.
Cavanagh siirtyi kaudeksi 2005–2006 San Jose Sharksin organisaatioon. Hän pelasi koko ensimmäisen sopimuskautensa farmijoukkue Cleveland Baronsissa, AHL:ssä. Cavanagh pelasi runkosarjassa 62 ottelua. Kaudeksi 2006–2007 San Josen farmijoukkue muutti Worcesteriin. Cavanagh pelasi kauden kokonaan Worcester Sharksissa. Hän oli joukkueen sisäisen pistepörssin neljäs tehopisteillä 12+32=44. Cavanagh pelasi farmijoukkueessa vielä lähes koko kauden 2007–2008, jolloin hän oli Graham Minkin kanssa Worcester Sharksin toiseksi paras pistemies tehopisteillä 19+36=55. Cavanagh pelasi kauden aikana myös ensimmäisen NHL-ottelunsa 3. huhtikuuta 2008 Los Angeles Kingsiä vastaan ja antoi ottelussa syötön Joe Thorntonin maaliin. Hänen 36 sekunnissa saamansa syöttöpiste oli San Josen ennätys, sillä se oli joukkueen kaikkien aikojen nopein tulokkaan tekemä tehopiste.
Cavanagh pelasi kaudella 2008–2009 17 runkosarjaottelua San Josessa ja teki tehopisteet 1+1=2. Hän teki NHL-uransa ensimmäisen ja ainoaksi jääneen maalinsa 28. maaliskuuta 2009 Phoenix Coyotesin maalivahtia Ilja Bryzgalovia vastaan. Kaudella 2009–2010 Cavanagh oli pelaamatta tammikuuhun 2010 asti, jolloin hän solmi vapaana agenttina pelaajasopimuksen AHL-joukkue Manchester Monarchsin kanssa. Hän pelasi siellä loppukaudesta 17 runkosarjaottelua tehopistein 3+5=8. Kaudella 2010–2011 Cavanagh pelasi AHL-joukkue Springfield Falconsissa ainoastaan viisi ottelua tehden yhden syöttöpisteen.
Kuolema

Cavanagh löydettiin 6. tammikuuta 2011 kuolleena Providence Placen ostoskeskuksen pysäköintihallista. Cavanaghin isä Joseph kertoi Tomin kärsineen ennen kuolemaansa mielenterveysongelmista.
Muuta

Tom Cavanaghin isä Joseph Cavanagh on yksi Harvardin historian parhaista jääkiekkoilijoista. Hänen pikkuveljensä David Cavanagh ja serkkunsa John Cavanagh pelasivat vuosina 2006–2010 Providence Collegen joukkueessa.
Aiheesta muualla

San Josen NHL-organisaatiota kohtasi suru-uutinen  8.1.2011. yle.fi. Viitattu 19.2.2011. Ylen uutinen Cavanaghin kuolemasta